CELEX: 32021R0911
Language: mt
Date: 2021-05-31 00:00:00
Title: Regolament ta’ Implimentazzjoni tal-Kummissjoni (UE) 2021/911 tal-31 ta’ Mejju 2021 dwar il-klassifikazzjoni ta’ ċerti oġġetti fin-Nomenklatura Magħquda

7.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 199/7
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/911
         tal-31 ta’ Mejju 2021
         dwar il-klassifikazzjoni ta’ ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bl-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawn ir-regoli ġenerali, jenħtieġ li l-oġġetti deskritti fil-kolonna (1) tat-tabella ppreżentata fl-Anness jiġu kklassifikati taħt il-kodiċi NM indikat fil-kolonna (2), bis-saħħa tar-raġunijiet ippreżentati fil-kolonna (3) ta’din it-tabella.
                  
               
                     (4)
                  
                  
                     Huwa xieraq li jiġi previst li l-informazzjoni vinkolanti dwar it-tariffi maħruġa fir-rigward tal-oġġetti kkonċernati minn dan ir-Regolament, u li ma tikkonformax ma’ dan ir-Regolament, tkun tista’ tibqa’ tiġi invokata mid-detentur għal ċertu perjodu, f’konformità mal-Artikolu 34(9) tar-Regolament (UE) Nru 952/2013. Jenħtieġ li dan il-perjodu jkun ta’ tliet xhur.
                  
               
                     (5)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella kif ppreżentata fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
         
         
            Artikolu 2
            L-informazzjoni vinkolanti dwar it-tariffi li mhijiex konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-31 ta’ Mejju 2021.
            
               
                  Għall-Kummissjoni
               
               
                  F’isem il-President,
               
               Gerassimos THOMAS
               
                  Direttur Ġenerali
               
               
                  Id-Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-prodotti
                     
                     
                        Klassifikazzjoni
                        (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Pjattaforma bir-roti għall-ġarr tal-għamara li tikkonsisti minn:
                        
                                    —
                                 
                                 
                                    pannell tal-injam (pannell tal-fibreboard bil-kantunieri u t-truf ttundjati);
                                 
                              
                                    —
                                 
                                 
                                    pads tal-plastik kontra ż-żliq fil-wiċċ tal-pannell;
                                 
                              
                                    —
                                 
                                 
                                    roti tal-plastik;
                                 
                              
                                    —
                                 
                                 
                                    brekits tal-metall sabiex jitwaħħlu r-roti tal-plastik fuq in-naħa ta’ taħt tal-pannelli.
                                 
                              L-oġġett għandu maqtugħ maqbad biex l-oġġett jinġarr pereżempju bl-idejn, jew biex jiddendel mal-ħajt.
                        L-oġġett huwa ddisinjat biex jinġarru diversi oġġetti, b’mod partikolari l-għamara u kull oġġett tqil ieħor.
                        (Ara l-istampa)  (*1)
                        
                     
                     
                        4421 99 10 
                     
                     
                        Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, in-Nota 3 tal-Kapitolu 44 kif ukoll bil-formulazzjoni tal-kodiċijiet NM 4421 , 4421 99  u 4421 99 10 .
                        Il-klassifikazzjoni taħt il-kodiċi NM 8716 80 00  bħala vetturi oħrajn, mingħajr propulsjoni mekkanika, hija eskluża peress li l-karatteristiċi u l-proprjetajiet oġġettivi tal-oġġett ma jikkorrispondux bis-sħiħ mat-termini tal-intestatura 8716  u l-kodiċi NM 8716 80 00 .
                        Minħabba l-karatteristiċi u l-proprjetajiet oġġettivi tiegħu, inkluż il-maqbad maqtugħ li ma jintużax biex l-oġġett jiġi mbuttat bir-riġlejn jew bl-idejn, u d-disinn tiegħu għat-trasport ta’ oġġetti tqal bħall-għamara, billi l-oġġetti jiġu mbuttati, l-oġġett mhuwiex maħsub biex jiġi rmunkat minn vetturi oħrajn, biex jiġi mbuttat jew miġbud bl-idejn, biex jiġi mbuttat bir-riġlejn jew biex jinġibed mill-annimali (ara wkoll in-Noti ta’ Spjegazzjoni tas-Sistema Armonizzata tal-intestatura 8716 , it-tieni paragrafu).
                        L-oġġett ma jistax jitqies bħala vettura peress li ma għandux xi waħda mill-karatteristiċi u mill-proprjetajiet ta’ vettura li titmexxa bl-idejn jew bir-riġlejn taħt l-intestatura 8716 , peress li ma huwiex karrettun, trakk, karretta jew trolley, jew peress li mhuwiex magħmul minn parti speċifika ta’ vettura bħalma huwa xażi.
                        Konsegwentement, l-oġġett għandu jiġi kklassifikat skont il-materjal kostitwenti tiegħu.
                        L-oġġett huwa prodott kompost, magħmul minn materjali differenti (mill-injam, mill-plastik u mill-metall). Il-komponent li jagħti lill-oġġett il-karattru essenzjali tiegħu huwa l-injam, peress li l-pannell tal-injam jikkostitwixxi l-parti ewlenija tal-prodott kompost u peress li l-pannell tal-injam huwa ta’ importanza kbir għall-użu maħsub tal-oġġett.
                        Għaldaqstant, l-oġġett għandu jiġi klassifikat taħt il-kodiċi NM 4421 99 10  bħall-oġġetti l-oħra tal-fibreboard.
                     
                  
               
            
               (*1)  L-istampa għandha tintuża biss għal raġunijiet ta’ informazzjoni.